SL Uradni list Evropske unije L 240/7

ODLOČBA KOMISIJE

z dne 25. junija 2004

o spremembi Priloge II k Odločbi Sveta 79/542/EGS o seznamu tretjih držav, iz katerih države članice dovoljujejo uvoz svežega mesa

(notificirana pod dokumentarno številko K(2004) 1954)

(Besedilo velja za EGP)

(2004/542/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o težavah v zvezi z zdravstvenimi in veterinarskimi pregledi ob uvozu goveda, ovac in koz ter prašičev, svežega mesa in mesnih izdelkov iz tretjih držav (1) in zlasti člena 14(3) (c) in (d) in člena 15 Direktive,

ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (2), in zlasti člena 8(1) in (4) Direktive,

ob upoštevanju naslednjega:

(1) Odločba Sveta 79/542/EGS z dne 21. decembra 1979 o seznamu tretjih držav in delih tretjih držav ter o pogojih za zdravstveno varstvo živali in javnozdravstveno varstvo ter izdajanje veterinarskih spričeval za uvoz nekaterih vrst živih živali in njihovega svežega mesa v Skupnost (3) je bila nedavno spremenjena z Odločbo Komisije 2004/212/ES o sanitarno-zdravstvenih pogojih Skupnosti za uvoz živali in njihovega svežega mesa, vključno z mletim mesom, ki spreminja tudi Odločbe 79/542/EGS, 2000/572/ES in 2000/585/ES (4). V skladu s to spremembo 1. maja 2004 začnejo veljati novi obrazci zdravstvenih spričeval.

(2) Odločba Komisije 93/402/EGS z dne 10. junija 1993 o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz južnoameriških držav (5) se še vedno uporablja za Argentino, Brazilijo, Čile, Kolumbijo, Paragvaj in Urugvaj ter je bila nedavno spremenjena z Odločbo Komisije 2003/758/ES z dne 20. oktobra 2003, ki spreminja Odločbo 93/402/EGS o uvozu svežega mesa iz Argentine (6), ki je spremenila regionalizacijo Argentine; ta odločba se 1. maja 2004 razveljavi z Odločbo 2004/212/ES.

(3) Odločba Komisije 1999/283/ES z dne 12. aprila 1999 o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz nekaterih afriških držav (7), je bila nedavno spremenjena z Odločbo Komisije 2003/571/ES z dne 31. julija 2003, ki spreminja Odločbi 1999/283/ES in 2000/585/ES o uvozu svežega mesa iz Bocvane in Svazija (8), ki sta spremenili regionalizacijo Svazija; ta odločba se 1. maja 2004 razveljavi z Odločbo 2004/212/ES.

(4) Odločba Komisije 2000/585/ES (9), z dne 7. septembra 2000 o seznamu tretjih držav, iz katerih države članice dovoljujejo uvoz mesa kuncev in nekaterih vrst divjačine ter mesa nekaterih vrst gojene divjadi, in o pogojih za zdravstveno varstvo živali in javnozdravstveno varstvo ter izdajanja veterinarskih spričeval za tak uvoz je bila nedavno spremenjena z Odločbo Komisije 2004/245/ES (10), ki Islandiji dovoljuje izvoz mesa domačih in divjih parkljarjev, razen svinj.

(5) Zato mora biti Odločba Sveta 79/542/EGS dopolnjena tako, da upošteva regionalizacijo in certifikacijske zahteve v zvezi z Argentino, kakor je določeno v Odločbi 2003/758/ES, v zvezi s Svazijem, kakor je določeno v Odločbi 2003/571/ES, in v zvezi z Islandijo, kakor je določeno v Odločbi 2004/245/ES.

(6) Posodobiti je treba kode ISO za nekatere tretje države, naštete v delu 1 Priloge II k Odločbi 79/542/EGS.

(7) Zlasti je treba pojasniti, da se morajo obrazci spričeval, ki so določeni v Odločbi 79/542/EGS, uporabljati brez poseganja v posebne certifikacijske zahteve, ki temeljijo na sporazumih Skupnosti s tretjimi državami.

(8) Ustrezno je treba spremeniti del 1 Priloge II k Odločbi 79/542/EGS.

(9) Ukrepi iz te Odločbe so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Del 1 Priloge II k Odločbi 79/542/ES se nadomesti z besedilom Priloge te odločbe.

Člen 2

Ta odločba začne veljati 1. maja 2004.

Člen 3

Ta odločba je naslovljena na države članice.

V Bruslju, 25. junija 2004 Za Komisijo David BYRNE Član Komisije

(1) UL L 302, 31.12.1972 str. 28, Uredba, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).

(2) UL L 18, 23.1.2003, str. 11.

(3) UL L 146, 14.6.1979, str. 15. Odločba, kakor je bila nazadnje spremenjena z Odločbo 2004/372/ES (UL L 118, 23.4.2004, str. 45).

(4) UL L 73, 11.3.2004, str. 11.

(5) UL L 179, 22.7.1993, str. 11.

(6) UL L 272, 23.10.2003, str. 16.

(7) UL L 110, 28.4.1999, str. 16.

(8) UL L 194, 1.8.2003, str. 79.

(9) UL L 251, 6.10.2000, str. 1.

(10) UL L 77, 13.3.2004, str. 62.